|  |
| --- |
| **I. OSNOVNA ŠKOLA ČAKOVEC** |
| Kralja Tomislava 43 |
| 40000 ČAKOVEC |
| KLASA: 400-02/15-01/01 |
| URBROJ: 2109-21-01-15-1 |

OBRAZLOŽENJE

**UZ FINANCIJSKI PLAN ZA 2015. GODINU**

**TE PROJEKCIJU ZA 2016. I 2017. GOIDNU**

1. **Sažetak djelokruga rada proračunskih korisnika**

I. osnovna škola je javna ustanova. Djelatnost osnovne škole uređena je Zakonom o odgoju i obrazovanju u osnovnoj i srednjoj školi i Statutom I. osnovne škole Čakovec.

Osnivač škole je Grad Čakovec.

 Školsko područje I. osnovne škole Čakovec obuhvaća mjesta: dio grada Čakovca, Mihovljan, Novo Selo Rok i Krištanovec

U Područnoj školi Krištanovec kao kombinirani odjeli rade I. i III. te II. i IV. razredni odjeli, a školu pohađa ukupno 24 učenika.

U Područnoj školi Novo Selo Rok od I. do IV. razreda rade kao čisti odjeli, a školu pohađa 57 učenika.

Iz Mihovljana učenici dolaze u školu u Čakovec.

U matičnoj školi u Čakovcu organizirana je nastava od I. do VIII. razreda pa iz Područnih razrednih odjela Krištanovec i Novo Selo Rok učenici dolaze na nastavu od V. do VIII. razreda. Matičnu školu u Čakovcu pohađa 683 učenika – 14 odjela razredne nastave i 17 odjela predmetne nastave, odnosno sveukupno 764 učenika u 37 razrednih odjela.

Nastava se odvija u dvije smjene (osim u PŠ Krištanovec je jedna smjena) u petodnevnom radnom tjednu. Škola je vježbaonica za studente Učiteljskog fakulteta Sveučilišta u Zagrebu. Sjedište je Županijskih stručnih vijeća učitelja hrvatskoga jezika, učitelja prirode i biologije i informatike za osnovne škole, stručnih suradnika pedagoga osnovnih škola za Međimursku i Varaždinsku županiju i informatike za osnovne i srednje škole.

 **Obrazloženje programa rada školske ustanove**

 Osnovni i najvažniji cilj škole je kvalitetno obrazovanje i odgoj učenika što ostvarujemo:

* stalnim usavršavanjem učitelja kroz seminare, stručne skupove i aktive i podizanjem nastavnog standarda na višu razinu
* poticanjem učenika na kreativnost i izražavanje talenata i sposobnosti kroz razne slobodne aktivnosti, natjecanja, literarne i likovne natječaje, razne projekte i priredbe
* poticanjem razvoja pozitivnih vrijednosti
1. **Zakonske i druge podloge na kojima se zasniva program rada škole i Financijski plan**
* Zakon o odgoju i obrazovanju u osnovnoj i srednjoj školi, (NN br 87/08., 86/09., 92/10., 90/11., 5/12., 16/12., 152/14)
* Zakon o ustanovama, (NN br 76/93., 29/97., 47/99. i 35/08.)
* Zakon o proračunu, (NN 87/08.; 136/12)
* Pravilnik o proračunskim klasifikacijama (NN br. 26/10.)
* Pravilnik o proračunskom računovodstvu i računskom planu ( NN 124/14)
1. **Usklađenost ciljeva, strategija programa s dokumentima dugoročnog razvoja**

Škole ne donose strateške, već godišnje operativne planove. Godišnji plan i program rada škole se donosi za nastavnu godinu, a financijski plan za fiskalnu godinu. To je uzrok mnogim odstupanjima u izvršenju financijskog plana jer se neke aktivnosti unutar školske godine pomiču iz jednog polugodišta u drugo, odnosno iz jedne fiskalne godine u drugu fiskalnu godinu.

 Financijski plan škole je akt kojim se procjenjuju prihodi/primici i rashodi/izdaci koji nastaju obavljanjem djelatnosti odgoja i obrazovanja i realizacijom Godišnjeg plana i programa škole.

 Prijedlog financijskog plana za 2015. godinu i projekcija za 2016. i 2017. godinu sastavljen je na temelju:

1. Uputa za izradu državnog proračuna

1. izvršenja financijskog plana za 2014. godinu i ostvarenih primitaka i izdataka za 2014. godinu do 30.11.2014.

3. vodeći računa o potrebama, ali i gospodarskoj situaciji koja ima veliki utjecaj na

 financiranje javnih potreba

Procjena prihoda i rashoda izvršena je prema izvorima financiranja, a osnovni izvori financiranja su:

1. Opći prihodi i primici
2. Prihodi za posebne namjene
3. Prihodi od prodaje proizvoda i usluga
4. Prihodi od nefinancijske imovine i nadoknade šteta s osnova osiguranja

**Ad 1) Opći prihodi i primici odnose se na prihode iz proračuna. Škola ostvaruje prihode iz državnog i lokalnog proračuna.**

1. Iz državnog proračuna osiguravaju se sredstva za plaće, doprinose na plaće i materijalna prava radnika po Kolektivnim ugovorima. Plaće i materijalna prava radnicima se isplaćuju na temelju Zakona o plaćama u javnim službama, Temeljnog kolektivnog ugovora za službenike i namještenike u javnim službama, Kolektivnog ugovora za zaposlenike u osnovnoškolskim ustanovama.

Rashode za zaposlene odnosno za plaće su povećavaju za svaku godinu jer smo planirali povećanje od 0,5 % za godinu staža za svakog zaposlenika.

Iz državnog proračuna ostvarujemo sredstva za potreba voditelja županijskih stručnih vijeća.

1. Lokalni proračun iz sredstava decentraliziranih funkcija osigurava sredstva za materijalne rashode, investicijsko ulaganje i nabavu nefinancijske imovine.

 Iz lokalnog proračuna Grada Čakovca financira se program produženog boravka na temelju Ugovora o financiranju programa produženog boravka koji se sklapa za svaku školsku godinu. Prema Ugovoru Grada Čakovca sufinancira troškove za zaposlene voditelje programa (plaća, prijevoz, i ostala materijalna prava), mjesečno za naknadu kuharu te 375,00 kn za manipulativne troškove po skupinama. Dio troškova za plaće voditelja sufinanciraju roditelji.

U program produženog boravka uključeno je 25 učenika 1., 2. i 3. razreda.

 **Ad 2) Prihodi za posebne namjene su prihodi koje škola ostvaruje kao namjenska sredstva i koja se ne mogu u druge svrhe koristiti.**

1. Prihodi za školsku kuhinju naplaćuje se od učenika po cijeni obroka. Cijena jednog obroka je 4,50 kn. Iz tih prihoda financiraju se namirnice za školsku kuhinju, sredstva za čišćenje i ostale materijalne potrebe. Cijena obroka može biti i manja ako ostvareni prihodi i izdaci to dozvoljavaju.
2. Uplate roditelje za sufinanciranje produženog boravka također ulaze u prihode za posebne namjene. Iz tih sredstava se sufinancira prehrane učenika za vrijeme boravka u produženom boravku, plaće kuharima i dio troškova za voditelje produženog boravka. Roditelji s područja Grada Čakovca plaćaju boravak 600,00 kuna (350,00 kn je za prehranu, a s 250 kn participiraju u ostalim troškovima produženog boravka).
3. Prihodi za časopise, izlete, testove, predstave naplaćuju se od učenika prema stvarnoj cijeni koštanja izleta, časopisa ili ulaznice za predstave, a školi ostaje eventualno odobreni rabat koji odobrava dobavljač.
4. U prihodima za posebne namjene planirana su i sredstva od Hrvatskog zavoda za zapošljavanje za stručno usavršavanje bez zasnivanja radnog odnosa i pomagače u nastavi koji će se financirati iz Projekta europske unije. Planirana su i sredstva iz projekta ERASMUS+ .

Prema članku 49. Zakona o proračunu namjenski prihodi koji se ne utroše u tekućoj godini, prenose se prema namjeni u sljedeću godinu.

**Ad 3) Prihodi od nefinancijske imovine i od nadoknada šteta s osnova osiguranja**

Planirani su prihodi od prodaje stanova.

1. **Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Uspješno je realiziran Godišnji plan i program rada za 2013/14. školsku godinu.

Učenici su bili vrlo uspješni na natjecanjima na županijskoj razini i na državnoj.

 Naši učenici sudjelovali su i na mnogim sportskim natjecanjima i osvajali visoka mjesta.

 Jedan od važnijih pokazatelja uspješnog i kvalitetnog rada naših učitelja je upis učenika u željene srednje škole koje i uspješno završava .

 Ravnateljica škole:

 Nevenka Šopar